
# ТР Президенты Брянскида эш сәфәрендә

*23.05.2012*Бүген Татарстан Республикасы Президенты Рөстәм Миңнеханов Брянскида эш сәфәрендә. Иртән Рөстәм Миңнеханов Брянски хакимияте вәкилләре озатуында Партизан мәйданында Мәңгелек ут янына чәчәкләр куйды. Бу чарада Башкортстан Президенты Рөстәм Хәмитов та катнашты.


Аннары Татарстан Республикасы Президенты Рөстәм Миңнеханов, Башкортстан Президенты Рөстәм Хәмитов, Брянски шәһәре башлыгы Александр Ковалев һәм Брянски шәһәр хакимияте башлыгы Сергей Смирновның эшлекле очрашуы узды. Очрашуда федерациянең өч субъекты- Татарстан, Башкортстан һәм Брянски өлкәсе арасындагы икътисади хезмәттәшлеккә кагылышлы мәсьәләләр буенча фикер алыштылар.


Аннары кунаклар Брянски хакимияте вәкилләре озатуында Трубчевский районына китте, анда “Мираторг” агросәнәгать комплексы белән танышачаклар.

*ТР Президенты матбугат хезмәте*
ТР Президенты Брянскида эш сәфәрендә